## Pravilnik o mjeriteljskim zahtjevima za uređaje za ispitivanje plinomjera

### NN 137/2003 (29.8.2003.), Pravilnik o mjeriteljskim zahtjevima za uređaje za ispitivanje plinomjera

# DRŽAVNI ZAVOD ZA NORMIZACIJU I MJERITELJSTVO

2021

Na
temelju članka 22. Zakona o mjeriteljskoj djelatnosti (»Narodne novine«, br.
11/94) ravnatelj Državnog zavoda za normizaciju i mjeriteljstvo donosi

## PRAVILNIK

### O MJERITELJSKIM ZAHTJEVIMA ZA UREĐAJE ZA ISPITIVANJE PLINOMJERA

Članak 1.

Ovim se Pravilnikom propisuju mjeriteljski zahtjevi
kojima moraju udovoljavati uređaji za ispitivanje plinomjera.

Pod uređajima za ispitivanje plinomjera, prema ovom
Pravil­niku razumijevaju se:

1) uređaji sa zvonom za ispitivanje plinomjera

2) uređaji s kontrolnim (etalonskim) plinomjerom za
ispitivanje plinomjera

3) uređaj za ispitivanje plinomjera s kritičnim
sapnicama

4) uređaj za ispitivanje plinomjera s temperaturnom
kompenzacijom.

Članak 2.

Najveće dopuštene pogreške pokazivanja instrumenta za
mjerenje i udešavanje protoka zraka na uređajima iz članka 1. stav­ka 2. točaka
1, 2, i 4 jesu ± 5%.

Članak 3.

Za mjerenje tlaka na uređajima iz članka 1. stavka 2.
ovog Pravilnika moraju se upotrebljavati mjerila tlaka i to:

1) manometri u obliku U-cijevi

2) kosi cijevni manometri

3) osjetnici tlaka.

Upotrijebljeni manometri moraju biti razreda točnosti
1, odnosno mjerne pogreške u upotrebi ne smiju biti veće od ± 1% od mjernog
tlaka.

Članak 4.

Za mjerenje temperature na uređajima iz članka 1.
stavka 2. ovog Pravilnika moraju se upotrebljavati laboratorijski stakleni
termometri kod kojih vrijednost podjeljka ne smije biti veća od 0,1 °C.

Osim termometara iz stavka 1. ovog člana, mogu se
upotrebljavati i termometri drugih vrsta ako u pogledu točnosti odgovaraju
termometrima iz tog stava.

 Članak 5.

Uređaj
sa zvonom za ispitivanje plinomjera sastoji se od:

1)
mjernog dijela s pomoćnom opremom

2)
ispitne linije sa stolom za postavljanje plinomjera

3)
instrumenta za mjerenje i udešavanje protoka zraka.

Shema
uređaja sa zvonom prikazana je u prilogu 1.

Članak
6.

Mjerni
dio s pomoćnom opremom čine:

1) zvono cilindričnog oblika čija je gornja osnova
zatvorena a donja osnova otvorena

2) letva s ljestvicom, pričvršćena na bočnu stranu
zvona

3) spremnik poprečnog presjeka u obliku kruga ili
kružnog prstena napunjen vodom ili mineralnim uljem male gustoće i otvoren s
gornje strane

4) pravocrtne vodilice koje osiguravaju pravilno
okomito pomicanje zvona

5) kotačić postavljen na gornjem i donjem dijelu
zvona koji klize po pravocrtnim vodilicama

6) protuuteg koji određuje zračni nadtlak pod zvonom

7) čelično uže ili čelični lanac koji vezuje
protuuteg i zvono

8) koturi preko kojih je prebačeno čelično uže ili čelični
lanac

9) cijev kroz koju zrak iz prostorije ulazi pod zvono
ili iz zvona izlazi u ispitnu liniju

10) ventil koji stavljanjem u položaj »otvoreno«
omogućuje da se zvono puni zrakom

11) reper učvršćen na gornji dio spremnika

12) termometar za mjerenje temperature zraka pod
zvonom

13) termometar za mjerenje temperature vode ili
mineralnog ulja u spremniku.

Članak 7.

Ispitnu liniju sa stolom za postavljanje plinomjera čine:

1) ulazni ventili

2) cjevovod

3) stol za postavljanje plinomjera

4) manometar za mjerenje tlaka zraka u ispitnoj
liniji

5) manometri za mjerenje pada tlaka u svakome
ispitivanom plinomjeru

6) termometar za mjerenje temperature zraka u
neposrednoj okolici ispitne linije

7) termometar za mjerenje temperature zraka u
ispitnoj liniji

8) izlazni ventil.

Članak 8.

Instrument za mjerenje i udešavanje protoka zraka čine:

1) jedan ili više rotametara s ispisanom ljestvicom

2) jedan ili više ventila za udešavanje protoka zraka

3) prigušni rotametar

4) ventil za izbor željenog protoka zraka koji ima
ispisanu ljestvicu

5) ventil za udešavanje izabranog protoka zraka.

Instrument za mjerenje i udešavanje protoka zraka
mogu činiti i samo elementi iz toč. 1) i 2) ovog članka ili samo elementi iz toč.
3), 4) i 5) stavka 1. ovog članka.

Članak
9.

Zvono, ljestvica
i spremnik moraju biti izrađeni od materijala ili legura metala koji su
dovoljno otporni na koroziju (nehrđajući čelik, cink, bakar i dr.).

Članak
10.

Obujam
zvona mora iznositi: 50, 100, 150, 200, 300, 400, 500, 600, 800, 1000, 1500,
2000 ili 5000 dm2.

Članak
11.

Najveći
protok izražen u m3/h
koji se može ostvariti uređajem sa zvonom određen je jednadžbom: Qmax = 25 V – za vizualno očitavanje
ili Qmax= 70 V – za automatizirano očitavanje
– gdje je V obujam zvona u m3.

Uređajem
čije zvono ima obujam od 1000, 1500, 2000 ili 5000 dm3 dopušta se i ostvarivanje
dva puta većeg protoka od onoga koji je utvrđen u stavu 1. ovog članka.

Članak
12.

Uređaj
sa zvonom mora biti konstruiran tako da se tlak zraka pod zvonom, ovisno o
položaju zvona (dubine uranjanja zvona u tekućinu kojom je napunjen spremnik),
ne mijenja za više od ± 20 Pa (20 Pa = 0,2 mbar).

Članak
13.

Zvono i
ispitna linija moraju biti nepropustljivi pri najvećem radnom tlaku uređaja sa
zvonom.

Članak
14.

Vrijednosti
podjeljka i brojčanih oznaka na ljestvici zvona ovisno o obujmu zvona, dane su
u ovoj tablici:

if !supportEmptyParas endif

|  |  |  |
| --- | --- | --- |
| **Obujam zvona,**  **u dm3** | **Najveća vrijednost za**  **podjeljak, u dm3** | **Brojčana oznaka,**  **u dm3** |
| 50 | 1 | 10 |
| 10, 150, 200, 300 | 5 | 50 |
| 400, 500, 600, 800, 1000, 1500 | 10 | 100 |
| 2000 | 20 | 200 |
| 5000 | 50 | 500 |

if !supportEmptyParas endif

Podjelne
crte moraju biti jasne i jednako iscrtane. Većom duljinom mora se obilježiti:

1)
svaka peta crta – ako je vrijednost podjeljka 1, 10 i 20 dm3

2)
svaka druga crta – ako je vrijednost podjeljka 5 i 50 dm3.

Razmak
između podjelnih crta ne smije biti manji od 1,5 mm i mora biti jednak.

Članak
15.

Ljestvica
zvona može označiti obujam zraka pod zvonom s pogreškom koja ne smije biti veća
od:

1) ±
0,2% obujma prema ljestvici zvona, za svaki interval ograničen nultom ili
posljednjom podjelnom crtom ljestvice zvona i bilo kojom brojkom označenom
podjelnom crtom ljestvice zvona

2) ±
0,4% obujma prema ljestvici zvona, za bilo koji interval, ograničen s dvije
susjedne, brojkama označene podjelne crte ljestvice zvona (izuzimajući nultu i
posljednju podjelnu crtu ljestvice zvona).

Članak 16.

Stol za postavljanje plinomjera mora imati elemente
za brzo uključivanje plinomjera u ispitnu liniju.

Članak 17.

Uređaj s kontrolnim (etalonskim) plinomjerom za ispitivanje
plinomjera sastoji se od:

1) pogonskog dijela

2) ispitne linije

3) instrumenta za mjerenje i udešavanje protoka
zraka.

Shema uređaja s kontrolnim (etalonskim) plinomjerima
prikazana je u prilogu 2.

Članak 18.

Ispitnu liniju čine:

1) ulazni ventil

2) kontrolni (etalonski) plinomjer

3) cjevovod

4) manometar za mjerenje tlaka kod ispitivanog i
kontrolnog (etalonskog) plinomjera u referentnoj točki

5) termometri za mjerenje temperature zraka u
ispitnoj liniji ispred ili iza kontrolnog (etalonskog) plinomjera

6) termometri za mjerenje temperature zraka u
ispitnoj liniji ispred ili iza ispitivanog plinomjera

7) izlazni ventil.

Ispitna linija može imati:

1) manometar za mjerenje pada tlaka od ispitivanog do
kontrolnog (etalonskog) plinomjera

2) manometar za mjerenje pada tlaka u ispitivanom
plinomjeru

3) manometar za mjerenje pada tlaka u kontrolnom
(etalonskom) plinomjeru.

Članak 20.

Instrumenti za mjerenje i udešavanje protoka zraka čine:

1) davač impulsa, koji je najčešće ugrađen u kontrolni
(etalonski) plinomjer

2) pokazni dio

3) ventil.

Instrument za mjerenje i udešavanje protoka zraka
mogu umjesto elementa iz stavka 1. ovog članka činiti elementi pred­viđeni u članku
8. ovog Pravilnika.

Članak 21.

U ispitnu liniju uređaja s kontrolnim (etalonskim)
plino­mje­rom može se postaviti i više od jednog plinomjera. U tom slučaju za
svaki ispitivani plinomjer mora postojati manometar za mje­renje tlaka zraka u
ispitnoj liniji ispred svakog plinomjera ili u referentnoj točki. Temperatura
zraka u ispitnoj liniji mjeri se ispred prvog i iza posljednjeg plinomjera.

Članak 22.

Ako se ispituju plinomjeri veličine G 250, i veći uređaj
s kontrolnim  (etalonskim) plinomjerima
može imati do pet etalonska plinomjera koji se u ispitnu liniju postavljaju pojedinačno
ili paralelno.

Članak 23.

Uređaji s kontrolnim (etalonskim) plinomjerom kod
kojih ventilator ispuhuje zrak kroz ispitnu liniju moraju imati i spremnik za
umirenje protoka i izjednačenje temperature zraka.

Spremnik se ugrađuje neposredno iza ventilatora.

Članak 24.

Ispitna linija uređaja s kontrolnim (etalonskim)
plinomjerom mora biti nepropusna pri najviše očekivanim nadtlakovima ili
nadtlakovima za vrijeme ispitivanja plinomjera odnosno pri pod­tlaku ili
nadtlaku od 1 kPa (1 kPa = 10 mbar) ako su najviše očekivani podtlakovi ili
nadtlakovi manji.

Članak 25.

Kao kontrolni (etalonski) plinomjer upotrebljava se:

1) plinomjer s tekućinom – za ispitivanje plinomjera
s tekućinom, plinomjera s mjehovima i plinomjera s rotacijskim klipovima

2) plinomjer s rotacijskim klipovima – za ispitivanje
plinomjera s rotacijskim klipovima, plinomjera s mjehovima i plinomjera s
turbinom

3) plinomjer s turbinom – za ispitivanje plinomjera s
rotacijskim klipovima i plinomjera s turbinom.

Članak 26.

Da bi se plinomjer mogao upotrijebiti kao kontrolni
(etalonski), on mora udovoljavati ovim uvjetima:

1) krivulja srednjih relativnih pogrešaka plinomjera
(izra­ženih u postocima) u funkciji protoka od Qmin do Qmax mora se nalaziti u opsegu u
kojem je srednja relativna pogreška manja od ± 1%

2) relativna pogreška plinomjera (izražena u
postocima) za pojedina mjerenja pri istom protoku ne smije odstupati za više od
± 0,1% od srednje relativne pogreške plinomjera (izražene u postocima) za taj
protok.

Članak 27.

Krivulja srednjih relativnih pogrešaka plinomjera
(izraženih u postocima) u funkciji protoka od Qmin do Qmax određuje se pomoću srednjih
relativnih pogrešaka plinomjera (izraženih u postocima) dobivenih pri najmanje
12 različitih protoka.

Srednja
relativna pogreška plinomjera (izražena u postocima) za niz mjerenja pri određenom
protoku dobiva se prema ovoj formuli:

if !supportEmptyParas endif

![](dodatni/375787.gif)

if !supportEmptyParas endif

gdje
je:

*e* – srednja relativna pogreška
plinomjera (izražena u postocima)

*e*i – relativna pogreška
plinomjera (izražena u postocima) dobivenih iz i-tog mjerenja

*n* – broj mjerenja.

Najmanji
broj mjerenja za izračunavanje srednje relativne pogreške plinomjera (izražene u
postocima) pri određenom protoku jest *n* = 3.

Članak
28.

Uređaj
s kritičnim sapnicama za ispitivanje plinomjera sastoji se od:

1)
ispitne linije

2)
blokova s kritičnim sapnicama

3)
pogonskog dijela.

Shema
uređaja prikazana je u prilogu 3.

/p>
s=Clanak>Članak
29.

Kao pogonski
dio upotrebljava se vakuum pumpa koja mora imati takvu karakteristiku da se
postigne dovoljno velik protok zraka i podtlak takav da se postigne kritično
strujanje zraka na ušću pojedine sapnice gdje je Machov broj *Ma* = 1.

Članak
30.

Ispitnu
liniju čine:

1)
ulazni ventil

2)
cjevovodi

3)
osjetnici tlaka za mjerenje pada tlaka preko svakog ispitivanog plinomjera

4)
osjetnici pada tlaka za mjerenje pada tlaka preko mjerne linije

5)
osjetnik temperature na ulazu u ispitnu liniju

6)
osjetnik temperature na izlazu iz ispitne linije

7)
osjetnik atmosferskog tlaka

8)
osjetnik vlage atmosferskog tlaka

9)
izlazni ventili.

Članak
31.

Blok s
kritičnim sapnicama čine:

1)
kritične sapnice spojene paralelno

2)
izlazni ventili za pojedine sapnice

3)
osjetnik tlaka na ulazu u kritičnu sapnicu

4)
osjetnik temperature na ulazu u kritičnu sapnicu.

Članak
32.

Ispitna
linija i blokovi s kritičnim sapnicama moraju biti nepropusni.

Članak 33.

Svaka
kritična sapnica mora udovoljavati uvjetu da protoci određeni nakon ispitivanja
sapnica ne smiju odstupati više od
± 0,5 % od srednje vrijednosti protoka za tu sapnicu.

Članak
34.

Srednja vrijednost protoka
sapnice određuje se za niz mjerenja prema izrazu:

if !supportEmptyParas endif

![](dodatni/375788.gif)

if !supportEmptyParas endif

gdje
je:

*Q*, m3/h srednja vrijednost protoka
sapnice,

*Q*i, m3/h – vrijednost protoka kroz
sapnicu svedena na stanje 20 °C, 1000 mbar, j = 0 % (suhi zrak) dobivena iz
i-tog mjerenja

*n* – broj mjerenja

Najmanji
broj mjerenja za određivanje srednje vrijednosti protoka je *n* = 3.

Članak
35.

Uređaj
za ispitivanje plinomjera s temperaturnom kompenzacijom čine:

1)
pogonski dio

2)
ispitna linija s kontrolnim (etalonskim) plinomjerom

3) komora
za podešavanje temperature ispitivanja plinomjera.

Shema
uređaja prikazana je u prilogu 4.

Članak
36.

Kao
pogonski dio upotrebljava se ventilator ili vakuum pumpa.

Članak
37.

Ispitnu
liniju čine:

1.
ulazni ventil (iza njega može biti ugrađen regulator tlaka zraka)

2.
cjevovodi

3.
osjetnici tlaka kod ispitivanih i kontrolnog (etalonskog) plinomjera

4.
izmjenjivač topline (u komori i izvan nje)

5.
termometar za mjerenje temperature zraka na ulazu u prvi i na izlazu iz zadnjeg
ispitivanog plinomjera te kod kontrolnog (etalonskog) plinomjera

6.
mjerilo protoka (etalonski plinomjer ili blok s kritičnim sapnicama).

Kontrolni
(etalonski) plinomjer mora zadovoljiti odredbe iz članiz članaka 17 o:p>

Ukoliko
je u liniju za ispitivanje plinomjera s temperaturnom korekcijom ugrađen blok s
kritičnim sapnicama on mora zadovoljiti odredbe iz članaka 28 do 35.

Članak
38.

Komora
za podešavanje temperature ispitivanja plinomjera mora ispuniti ove uvjete:

–
komora mora biti tako izvedena da razlika između najveće i najmanje temperature
tijekom mjerenja ne bude veća od ± 2 °C

– područje
podešavanja temperature se mora kretati od – 20 °C do + 50 °C

Članak 39.

Na posebnoj pločici uređaja za ispitivanje plinomjera
moraju se na trajan način, na hrvatskom jeziku ispisati ovi podaci:

1) tvrtka odnosno ime ili znak proizvođača

2) službena oznaka tipa mjerila

3) serijski broj i godina proizvodnje uređaja

4) najveći protok (Qmax -------- m3/h)

5) najmanji protok (Qmin -------- m3/h ili dm3/h)

Za uređaj sa zvonom na pločici iz stavka 1. ovog članka
moraju biti ispisani ovi podaci:

1) najveći radni tlak (Pmax -------- Pa ili kPa ili bar
ili mbar)

2) vrijednost obujma zvona (V -------- dm3).

Pločica mora biti izrađena tako da se na nju može
utisnuti žig bez čijeg se uništenja pločica ne može skinuti.

Članak 40.

Slika 1 iz članka 5., slika 2 iz članka 17., slika 3
iz članka 28., i slika 4 iz članka 35. ovog Pravilnika otisnuti su uz ovaj
Pravilnik i njegovim su sastavnim dijelom.

Članak 41.

Ovaj pravilnik stupa na snagu osmog dana od dana
objavljivanja u »Narodnim novinama«.

Klasa: 011-02/03-07/10
Urbroj: 558-03/3-01-1
Zagreb, 13. kolovoza 2003.

Ravnatelj
Državnog zavoda za normizaciju i
mjeriteljstvo
**dr****.
sc****. Jakša Topić, dipl. ing.,** v. r.

if !supportEmptyParas endif

if !supportEmptyParas endif

PRILOG
1

if !supportEmptyParas endif

Shema
uređaja sa zvonom za ispitivanje plinomjera

if !supportEmptyParas endif

if !supportEmptyParas endif

![](dodatni/375789.gif)

if !supportEmptyParas endif

if !supportEmptyParas endif

PRILOG
2

if !supportEmptyParas endif

Shema
uređaja s kontrolnim (etalonskim) plinomjerima

if !supportEmptyParas endif

if !supportEmptyParas endif

![]()

if !supportEmptyParas endif

if !supportEmptyParas endif

PRILOG
3

if !supportEmptyParas endif

Shema
uređaja s kritičnim sapnicama za ispitivanje plinomjera

if !supportEmptyParas endif

if !supportEmptyParas endif

![](dodatni/375791.gif)

if !supportEmptyParas endif

PRILOG
4

if !supportEmptyParas endif

Shema
uređaja za ispitivanje plinomjera s temperaturnom kompenzacijom

if !supportEmptyParas endif

if !supportEmptyParas endif

![](dodatni/375792.gif)

Pravilnik, NN 137/2003-2021